OpenLLM-France/wikimedia huggingface dataset:
# Jeanette Winterson

Jeanette Winterson, OBE (Manchester, 27 d'agost de 1959) és una escriptora anglesa, famosa pel seu primer llibre, Oranges Are Not The Only Fruit, una novel·la semiautobiogràfica sobre una adolescent sensible en rebel·lia contra les normes convencionals. Algunes de les seves altres novel·les han explorat les polaritats de la identitat sexual i de gènere. Ha guanyat dues vegades el Premi Literari Lambda, centrat en temes LGTB.

## Obra

* Oranges Are Not the Only Fruit (1985)
* Boating for Beginners (1985)
* Fit For The Future: The Guide for Women Who Want to Live Well (1986)
* The Passion (1987) La passió (Columna 1988; Periscopi 2019) Traducció de Dolors Udina
* Sexing the Cherry (1989)
* Oranges Are Not The Only Fruit: the script (1990)
* Written on the Body (1992) Escrit al cos (Periscopi 2024) Traducció Bel Olid
* Art & Lies: A Piece for Three Voices and a Bawd (1994)
* Great Moments in Aviation: the script (1995)
* Art Objects. Essays in Ecstasy and Effrontery (1995)
* Gut Symmetries (1997)
* The World and Other Places (1998)
* The PowerBook (2000)
* The King of Capri (2003)
* Lighthousekeeping (2004)
* Weight (2005)
* Tanglewreck (2006)
* The Stone Gods (2007)
* The Battle of the Sun (2009)
* Ingenious (2009)
* The Lion, The Unicorn and Me: The Donkey's Christmas Story (2009)
* Why Be Happy When You Could Be Normal? (2011) Per què ser feliç quan podries ser normal? (Periscopi, 2021) Traducció de Dolors Udina
* The Daylight Gate (2012)
* The Gap of Time (2015)
* Christmas Days: 12 Stories and 12 Feasts for 12 Days (2016)
* Courage Calls to Courage Everywhere (2018)
* Frankissstein: A Love Story (2019) Frankisstein (Periscopi, 2019) Traducció de Dolors Udina

## Referències

* ↑ «Jeanette Winterson, Bookclub - BBC Radio 4». [Consulta: 25 juliol 2017].
* ↑ «Jeanette Winterson». CCCB. [Consulta: 8 octubre 2019].
* ↑ Hickling, Alfred «Christmas Days by Jeanette Winterson review – cruelty, comfort and joy» (en anglès). The Guardian, 25-11-2016 [Consulta: 9 desembre 2016].
* ↑ Thomas-Corr, Johanna. «Frankissstein by Jeanette Winterson review – an inventive reanimation» (en anglès). The Guardian, 20-05-2019. [Consulta: 14 juny 2019].

## Vegeu també

* Literatura lèsbica

## Enllaços externs

* Jeanette Winterson - Lloc web oficial
* Jeanette Winterson: “El contrari a l'amor no és l'odi, sinó la por”, entrevista a Betevé (2019) (anglès)
# Enganyapastors de la Hispaniola

El enganyapastors de la Hispaniola (Antrostomus ekmani) és una espècie d'ocell de la família dels caprimulgiformes (Caprimulgiformes) que habita boscos poc densos de la Hispaniola. Ha estat considerat una subespècie d'Antrostomus cubanensis.
# Elmwood (Wisconsin)

Elmwood és una població dels Estats Units a l'estat de Wisconsin. Segons el cens del 2000 tenia 841 habitants.

## Demografia

Segons el cens del 2000, Elmwood tenia 841 habitants, 343 habitatges, i 218 famílies. La densitat de població era de 219,4 habitants per km².
Dels 343 habitatges en un 27,7% hi vivien nens de menys de 18 anys, en un 51,9% hi vivien parelles casades, en un 9% dones solteres, i en un 36,4% no eren unitats familiars. En el 32,1% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,4% tenia menys de 18 anys, un 6,8% entre 18 i 24, un 25,4% entre 25 i 44, un 21,5% de 45 a 60 i un 23,9% 65 anys o més.
L'edat mediana era de 41 anys. Per cada 100 dones de 18 o més anys hi havia 80,9 homes.
La renda mediana per habitatge era de 33.558 $ i la renda mediana per família de 41.250 $. Els homes tenien una renda mediana de 32.375 $ mentre que les dones 22.250 $. La renda per capita de la població era de 16.369 $. Aproximadament el 2,3% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elmwood» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Elmwood». American Fact Finder. Oficina del Cens dels Estats Units, 12-01-2010.
# Polpa

«Polpa» té aquests significats:
* Polpa o mesocarpi, part intermèdia del fruit que normalment s'aprofita per menjar.
* Polpa (fruit), part carnosa d'un fruit, especialment si és molt tova.
* Polpa dental en odontologia.
* Polpa blanca, part de la melsa que envolta les artèries, en forma d'una beina de limfòcits, principalment limfòcits T.
* Polpa vermella en immunologia.
* Polpa del dit, part carnosa de la punta del dit.
# Hronovce

Hronovce és un poble i municipi d'Eslovàquia que es troba a la regió de Nitra, al sud-oest del país.
La primera menció escrita de la vila es remunta al 1256.

## Referències

* ↑ «Population and housing census» (en anglès). Statistical Office of the Slovak Republic, 2011. [Consulta: 19 desembre 2021].
* ↑ «História a súčasnosť - Oficiálna stránka obce Hronovce». [Consulta: 19 desembre 2021].
# Achun

Achun és un municipi francès situat al departament del Nièvre i la regió de Borgonya - Franc Comtat. El 2019 tenia 160 habitants.

## Referències

* ↑ «Nièvre (France): Arrondissements & Communes - Population Statistics» (en anglès), 29 desembre 2021. [Consulta: 10 juliol 2022].
# Cantó de Tornai

El cantó de Tornai és un cantó francès del departament dels Alts Pirineus, situat al districte de Tarba. Té 26 municipis i el cap cantonal és Tornai.

## Municipis

* Audon
* Auliac Dessús
* Aurius
* Barbadan Dessús
* Begòla
* Bòrdas
* Burc
* Caharèth
* Calavantèr
* Casterar e Lanussa
* Clarac
* Godor
* Hrèisho e Hreishet
* Hita
* Lanespeda
* Lespuei
* Lhes
* Luc
* Mascarans
* Montledós
* Peirauba
* Pomarós
* Ricau
* Sindòu
* Tornai
* Uelhons
* Vernadèth Dessús

## Història

Llista dels consellers generals successius :
| Data d'elecció | Identitat | Partit | Qualitat |
| 1988- | André Fourcade | PRG | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 5.421 | 5.173 | 5.204 | 5.104 | 5.287 | 5.327 | 5.610 |
# Els escombriaires de les xarxes

Els escombriaires de les xarxes (originalment en anglès, The Cleaners) és una pel·lícula documental del 2018 sobre moderadors de contingut a les Filipines que suprimeixen contingut a les xarxes socials. Està dirigida per Hans Block i Moritz Riesewieck, que també han escrit el guió juntament amb Georg Tschurtschenthaler. La versió doblada en català es va estrenar el 6 de juny de 2022 al programa 60 minuts del canal 33.
La pel·lícula va ser produïda per Gebrueder beetz filmproduktion, Grifa Filmes, Westdeutscher Rundfunk, Norddeutscher Rundfunk, Rundfunk Berlin-Brandenburg, VPRO Television i I Wonder Pictures. La distribució a Alemanya va ser assumida per Farbfilm distribution i als Països Baixos per Periscoop Film.

## Sinopsi

La pel·lícula tracta sobre els moderadors de contingut que treballen per a Facebook, YouTube i Twitter i que controlen què es permet a Internet i què s'ha d'eliminar (abocador digital). La seva tasca és supervisar i avaluar diàriament el contingut de textos, vídeos i imatges i eliminar-los o bloquejar-los si cal.
Part d'aquest contingut és lasciu, violent, dramàtic, pornogràfic i violent que la majoria de la gent que no el veu mai, sigui perquè no vol o perquè no se li permet perquè és il·legal. Els empleats estan exposats a moltes tensions traumàtiques i psicològiques, s'han d'acostumar ràpidament a l'entorn i només disposen d'uns segons per prendre decisions. La majoria de les 150.000 persones treballen a Manila, a les Filipines, on per un salari de tres dòlars dels EUA al dia es poden veure al voltant de 25.000 continguts per persona. Arrossegats amb problemes de diners en una ciutat plena de gent, molts joves filipins assumeixen aquestes feines. Molts dels moderadors de contingut són cristians catòlics i ho fan en part per assumir els pecats del món.
El documental també mostra com s'utilitzen les xarxes socials per a notícies falses, censura i manipulació d'Internet i quin paper hi tenen els moderadors de contingut.

## Referències

* ↑ «"Els escombriaires de les xarxes", a "60 minuts"». CCMA, 03-06-2022. [Consulta: 5 juny 2022].
* ↑ Siegemund, Johanna. «Interview mit den Machern von "The Cleaners“: Der digitale Müllberg von Manila». Bayerischer Rundfunk, 15-05-2018. [Consulta: 28 setembre 2018].

## Enllaços externs

* Els escombriaires de les xarxes - Lloc web oficial (alemany)
# Elmwood

«Elmwood» té aquests significats:
* Elmwood (Illinois)
* Elmwood (Louisiana)
* Elmwood (Nebraska)
* Elmwood (Wisconsin)
* Elmwood Park (Nova Jersey)
* Elmwood Park (Wisconsin)
* Elmwood Place, població dels Estats Units a l'estat d'Ohio
# Polovinki

Polovinki (en rus: Половники) és un poble de la República de Komi, a Rússia, segons el cens del 2010 tenia 2 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Hronská Dúbrava

Hronská Dúbrava és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1388.
# A Limia

A Limia és una comarca de Galícia situada al sud de la província d'Ourense. Limita amb A Baixa Limia i amb la comarca de Verín a l'oest, amb la Terra de Caldelas al nord-est, amb la comarca d'Allariz-Maceda a l'est, i amb el districte de Vila Real (Portugal) al sud. Rep el seu nom del riu Limia.

## Municipis

En formen part els municipis de:
* Baltar
* Os Blancos
* Calvos de Randín
* Porqueira
* Rairiz de Veiga
* Sandiás
* Sarreaus
* Trasmiras
* Vilar de Barrio
* Vilar de Santos
* Xinzo de Limia

## Evolució demogràfica

| 1842 | 1857 | 1860 | 1877 | 1887 | 1900 | 1910 | 1920 |
| - | 33.717 | 34.258 | 36.341 | 37.034 | 37.336 | 39.452 | 38.548 |
| 1930 | 1940 | 1950 | 1960 | 1970 | 1981 | 1996 | 1998 |
| 39.871 | 43.102 | 44.496 | 41.839 | 40.428 | 38.996 | - | - |
| 2000 | 2002 | 2004 | 2006 | 2008 | 2010 | 2012 | 2014 |
| 25.232 | - | - | - | - | 23.614 | - | - |
1990- : població de dret (més info.) :
Font: Instituto Nacional de Estadística :

## Referències

* ↑ «Cifras oficiales de población resultantes de la revisión del Padrón municipal a 1 de enero» (en castellà). Instituto Nacional de Estadística.
* ↑ Població de fet segons l'Institut Nacional d'Estadística d'Espanya des de 1842
# Medalla Matteucci

La Medalla Matteucci és un premi que s'entrega a científics en l'àmbit de la física com a premi pels seus descobriments. El premi és anomenat Matteucci en honor del físic Carlo Matteucci i s'establí gràcies al decret italià del 10 juliol 1870, regulat per l'Acadèmia Nacional de les Ciències d'Italia.

## Premis entregats

* 1868 Hermann Helmholtz
* 1875 Henri Victor Regnault
* 1876 William Thomson, més conegut com a Lord Kelvin
* 1877 Gustav Kirchhoff
* 1878 Gustav Weidemann
* 1879 Wilhelm Eduard Weber
* 1880 Antonio Pacinotti
* 1881 Emilio Villari
* 1882 Augusto Righi
* 1887 Thomas Edison
* 1888 Heinrich Hertz
* 1894 John Strutt
* 1895 Henry Augustus Rowland
* 1896 Wilhelm Conrad Röntgen i Philipp Lenard
* 1901 Guglielmo Marconi
* 1903 Albert Abraham Michelson
* 1904 Marie Curie i Pierre Curie
* 1905 Henri Poincaré
* 1906 James Dewar
* 1907 William Ramsay
* 1908 Antonio Garbasso
* 1909 Orso Mario Corbino
* 1910 Heike Kamerlingh Onnes
* 1911 Jean Perrin
* 1912 Pieter Zeeman
* 1913 Ernest Rutherford
* 1914 Max von Laue
* 1915 Johannes Stark
* 1915 William Henry Bragg i William Lawrence Bragg
* 1917 Antonino Lo Surdo
* 1918 Robert W. Wood
* 1919 Henry Gwyn-Jeffreys Moseley
* 1921 Albert Einstein
* 1923 Niels Bohr
* 1924 Arnold Sommerfeld
* 1925 Robert Andrews Millikan
* 1926 Enrico Fermi
* 1927 Erwin Schrödinger
* 1928 Venkata Raman Chandrasekhara
* 1929 Werner Heisenberg
* 1930 Arthur Compton
* 1931 Franco Rasetti
* 1932 Frédéric Joliot i Irène Joliot-Curie
* 1956 Wolfgang Pauli
* 1975 Bruno Touschek
* 1978 Abdus Salam
* 1979 Luciano Maiani
* 1980 Giancarlo Wick
* 1982 Rudolf Peierls
* 1985 Hendrik Casimir
* 1987 Pierre-Gilles de Gennes
* 1988 Lev B. Okun
* 1989 Freeman J. Dyson
* 1990 Jack Steinberger
* 1991 Bruno Rossi
* 1992 Anatole Abragam
* 1993 John Archibald Wheeler
* 1994 Claude Cohen-Tannoudji
* 1995 Tsung-Dao Lee
* 1996 Wolfgang K.H. Panofsky
* 1998 Oreste Piccioni
* 2001 Theodor W. Hänsch
* 2002 Nicola Cabibbo
* 2003 Manuel Cardona
* 2004 David Ruelle
* 2006 Giorgio Bellettini

## Enllaços externs

* Medalla Matteucci Arxivat 2013-12-05 a Wayback Machine., enllaç a l'Accademia Nazionale delle Scienze dita del XL.
# Cantó de Saint-Denis-2 (Sena Saint-Denis)

El cantó de Saint-Denis-2 és un cantó francès del departament del Sena Saint-Denis, situat al districte de Saint-Denis. Creat amb la reorganització cantonal del 2015.
No s'ha de confondre amb el cantó de Saint-Denis-2 de l'illa de la Reunió.

## Municipis

* Saint-Denis (en part)
* Stains

## Referències

* ↑ Décret n° 2014-217 du 21 février 2014 portant délimitation des cantons dans le département de la Seine-Saint-Denis
# Els fabricants de por

Els fabricants de por (títol original en anglès, The Fearmakers) és una pel·lícula de cinema negre i de ficció criminal estatunidenca dle 1958 dirigida per Jacques Tourneur i protagonitzada per Dana Andrews. El guió es basa en la novel·la homònima de 1945 de Darwin Teilhet. La pel·lícula se centra en missatges polítics aparentment no partidistes que estan modelats per una empresa de relacions públiques controlada en secret per comunistes decidits a soscavar el govern estatunidenc. Ha estat doblada al català.

## Argument

El veterà de la Guerra de Corea Alan Eaton, que va patir un rentat de cervell com a presoner de guerra, torna a casa i reprèn la seva feina en un centre de relacions públiques i empresa d'investigació d'opinió a Washington, D.C. La seva parella ha mort misteriosament en un accident, i descobreix que la seva empresa ha estat presa per infiltrats comunistes amb la intenció d'arreglar enquestes d'opinió pública i promoure organitzacions comunistes. Per aturar-los, Eaton coopera amb una investigació del Senat.

## Repartiment

* Dana Andrews com Alan Eaton
* Dick Foran com a Jim McGinnis
* Marilee Earle com Lorraine Dennis
* Veda Ann Borg com a Vivian Loder
* Kelly Thordsen com a Harold 'Hal' Loder
* Roy Gordon com el senador. Walder
* Joel Marston com a Rodney Hillyer
* Dennis Moore com a metge de l'exèrcit
* Oliver Blake com el Dr. Gregory Jessup
* Janet Brandt com a secretària de Walder
* Fran Andrade com a hostessa de TWA
* Mel Tormé com a Barney Bond (com a Mel Tormé)

## Referències

* ↑ Els fabricants de por a Catàleg de l'American Film Institute (anglès)
* ↑ Screen Enemies of the American Way: Political Paranoia About Nazis, Communists, Saboteurs, Terrorists and Body Snatching Aliens in Film and Television by Fraser A. Sherman pg. 54
* ↑ Hollywood's Cold War By Tony Shaw pg. 49-50
* ↑ Els fabricants de por a esadir.cat

## Enllaços externs

* Els fabricants de por a YouTube
# Elsevier

Elsevier és una editorial neerlandesa que publica llibres científics i de medicina. Forma part del grup Reed Elsevier. Té la seu a Amsterdam amb operacions comercials a tot el món.
Elsevier pren el seu nom de l'editorial històrica dels Països Baixos Elzevier que va ser fundada el 1580 per Lodewijk Elzevier (1542-1617), que vivia a Leiden.
La companyia Elsevier va ser fundada el 1880. Entre les seves produccions hi ha revistes com The Lancet i Cell, llibres com Anatomia de Gray, el ScienceDirect i altres. Recentment Elsevier ha llançat la base de dades de citacions Scopus i l'eina de col·laboració lliure científica 2collab.
Elsevier publica 250.000 articles a l'any en més de 2.000 revistes.
Entre 2000 i 2005 retirà sis revistes defraudadores.
L'any 2015 l'editorial va presentar una querella a Nova York contra Sci-Hub al·legant infraccions de drets d'autor per part del lloc web creat per Alexandra Elbakyan.
L'agost de 2017 adquirí l'empresa Bepress, i així Elsevier controla a partir d'aleshores un sistema d'informàtica al núvol de repositoris institucionals.

## Referències

* ↑ Elsevier at a glance
* ↑ Grant, Bob «Elsevier published 6 fake journals». The Scientist, 07-05-2009 [Consulta: 9 febrer 2018].
* ↑ «La joven que desafía a las editoriales con su 'Pirate Bay' de artículos científicos» (en castellà). El Confidencial, 17-06-2016 [Consulta: 28 agost 2016].
* ↑ Schonfeld, Roger C. «Elsevier Acquires bepress». The Scholarly Kitchen, 02-08-2017.

## Enllaços externs

* Elsevier - Lloc web oficial
# Polpa blanca

* Per a altres significats, vegeu «Polpa».
La polpa blanca de la melsa és una regió histològica de la melsa composta de beines limfocítiques periarterials (regió dels limfòcits T) i nòduls esplènics (regió de limfòcits B). La funció d'aquesta àrea intervé en la defensa i les reaccions immunològiques, gràcies a les denses acumulacions de limfòcits. Aproximadament un 25% de la melsa normal és polpa blanca.

## Referències

* ↑ Welsch, Ulrich. Histología / Sobotta. Buenos Aires; Madrid: Editorial Médica Panamericana, 2008. ISBN 978-84-9835-178-1. (castellà)
# Ilaro

El regne d'Ilaro fou un estat nadiu de Nigèria a Iorubalàndia. Limitava a l'oest amb els regnes de Dahomey i de Porto Novo; a l'est per Otto i Egba (Abeokuta); al nord per Ketu, Ineku, Iworo, Shawonpa i Okele; i al sud amb Ipokia (Pokra), Addo i Igbessa. Les principals ciutats eren Ilaro (la capital), Ajilete, Pahai, Ijalo, Itolu, Gbotodo, Epoto, Igbodu, Ilugboro, Igbin, Iwoye, Ibeshe, Ijana, Ipake, Idode, Ilobinuwa, Ikernon, Ilobi, Palaka, Shasha, Mori, Akaba, Erebo, Ologuntaba, Pakoso i Inonkere.
El 21 de juliol de 1888 el rei (oba) Olungbela va signar un tractat amb la Gran Bretanya que establia el protectorat britànic

## Referències

* The Map of Africa by Treaty, per Sir E. Hertslet
# A Lavacolla

A Lavacolla és un llogaret de la parròquia de Sabugueira, al municipi de Santiago de Compostel·la. Es troba a 8,5 quilòmetres de la capital municipal. L'any 2011 tenia 171 habitants, 79 homes i 92 dones.
El seu nom prové del llatí lava-colea, "rentar els testicles", nom del riu on els pelegrins es purificaven abans d'entrar a Compostel·la en l'últim tram del Camí de Sant Jaume. Al Còdex Calixtí, per eufemisme, se l'anomena lava mentula.
En les proximitats del nucli es troba l'aeroport de Santiago-Rosalía de Castro, conegut també com a aeroport d'A Lavacolla.
A la localitat hi ha una església construïda el 1840, d'estil classicista. És de planta rectangular, amb una façana triangular sobre el vèrtex de la qual s'aixeca el campanar. A pocs metres de l'església hi ha una creu amb talles de Crist.

## Referències

* ↑ «Instituto Nacional de Estatística». Arxivat de l'original el 2014-02-22. [Consulta: 10 abril 2015].
* ↑ Cabeza Quiles, F: Toponimia de Galicia. Vigo. Editorial Galaxia. 2008, 703 pàgs. ISBN 978-84-9865-092-1. Pàg. 102.
# Capa límit

La capa límit és la regió d'un fluid en moviment a les proximitats d'una superfície sòlida que es veu influïda per la presència de l'esmentada superfície. A la capa, existeixen importants gradients de velocitat, i pot haver-ne també de temperatura i de concentració (capes límit tèrmica i de concentració, respectivament), tot concentrant-se en ella la major part de la resistència al transport de quantitat de moviment, energia o matèria.
Quan un fluid circula sobre una superfície sòlida es forma un perfil de velocitats degut a la pròpia viscositat del fluid, tot annul·lant-se la velocitat per a les molècules del fluid en contacte amb la superfície. Fins i tot per a nombres de Reynolds molt elevats, els efectes del fregament en el fluid segueixen manifestant-se en una làmina del fluid, propera al límit de la superfície sòlida, a la qual se l'anomena amb el terme capa límit.
Aquest concepte va ser proposat per Prandtl l'any 1904, i va ser de gran utilitat per al desenvolupament de l'Enginyeria aeronàutica.

## Referències

* ↑ F. Anderson, David; Eberhardt, Scott. Understanding Flight. 2a edició. McGraw-Hill, 2010, p. 28. ISBN 978-0-07-162697-2.
* ↑ Capa límite. Àrea de Mecànica de Fluïts de la E. P. S. d'Enginyeria de Gijón. Universitat d'Oviedo. Consultat el 24 d'abril de 2009.
* ↑ Prandtl, L. "Zur berechnung der grenzschichten." ZAMM‐Journal of Applied Mathematics and Mechanics/Zeitschrift für Angewandte Mathematik und Mechanik 18.1 (1938): 77-82.

## Bibliografia

* Fernández Díez, Pedro. «VIII.- Teoría elemental de la capa límite bidimensional», a '. Departamento de Ingeniería Eléctrica y Energética. Universidad de Cantabria.

## Enllaços externs

* Boundary layer equations: Exact Solutions – from EqWorld
* Jones, T.V. BOUNDARY LAYER HEAT TRANSFER
# Joaquim Costa i Alsina

Joaquim Costa i Alsina (Badalona, 1861-1924) va ser un polític conservador català actiu a l'època de la Restauració. Era rellotger de professió. Dins de l'òrbita conservadora caciquista, representada a Badalona per Joaquim Palay i Jaurés, Costa va ser en diverses ocasions regidor de l'Ajuntament, i va ser alcalde durant els anys 1902 i 1903, un període extremadament caòtic i ple d'anomalies administratives pel control d'alcaldes conservadors palayistes, que va acabar amb una inspecció governativa l'any 1905.

## Referències

* ↑ Abras, 1998, p. 87.
* ↑ Villarroya i Font, 1999, p. 121.

## Bibliografia

* Abras Pou, Margarida. Els cementiris de Badalona. Badalona: Ajuntament de Badalona, 1998.
* Villarroya i Font, Joan (dir.); AA.DD. Història de Badalona. Badalona: Museu de Badalona, 1999. ISBN 84-88758-03-0.
# Erinna (cràter)

Erinna és un cràter d'impacte en el planeta Venus de 33,8 km de diàmetre. Porta el nom d'Erinna (fl. segle vi aC), poetessa grega, i el seu nom va ser aprovat per la Unió Astronòmica Internacional el 1994.

## Referències

* ↑ «Erinna». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Posy Simmonds

Posy Simmonds (Cookham, 9 d'agost de 1945) és una autora de còmics anglesa. La seua obra es caracteritza per les referències literàries -Flaubert, Thomas Hardy…- i els estereotips típcs britànics com ara els desitjos reprimits o les diferències de classe.

## Biografia

Naixida Rosemary Elizabeth Simmonds al comtat de Berkshire, després d'estudiar Belles Arts a la Sorbona de París i Disseny gràfic a la Central School of Art & Design de Londres, Simmonds començà dibuixant una tira còmica en el diari The Sun el 1969; en acabat feu humor gràfic a The Guardian durant deu anys, il·lustració durant la dècada de 1980 i, de nou a The Guardian, la tira setmanal Gemma Bovary, una sàtira de l'obra de Gustave Flaubert; entre 2005 i 2007 publicà una altra tira, Tamara Drewe, adaptada al cinema per Stephen Frears.
La seua primera novel·la gràfica va ser True Love (1981), però la recopilació de Gemma Bovary va fer que la crítica la consideràs una autora destacable, fins i tot a França, on la seua versió de Madame Bovary va ser entesa com un homenatge a Flaubert.
Simmonds ha set traduïda al francès, l'alemany i l'holandès. El Centre belge de la bande dessinée de Brussel·les li va dedicar una gran exposició retrospectiva el 2012.

## Referències

* 1 2 «Simmonds, Posy (1945-)». A: Dictionnaire de la Bande dessinée: Les Dictionnaires d'Universalis (en francès). Encyclopaedia Universalis, 2015-10-27. ISBN 978-2-341-00230-1.
* 1 2 «Posy Simmonds» (en anglès). Lambiek. Comiclopedia. [Consulta: 9 juny 2020].
* ↑ «Tamara Drewe». Una mar de lletres. [Consulta: 4 abril 2017].
* ↑ Nicholas Wroe «[Madame Bovary A life in drawing: Posy Simmonds ]» (en anglès). The Guardian, 28-08-2010 [Consulta: 4 abril 2017].
* ↑ «Les grandes expositions temporaires, Rétrospective Posy Simmonds. Essentiellement English». Centre Belge de la Bande Dessinée - Musée Bruxelles. [Consulta: 9 juny 2020].